Vihoviimeiset erämaalinnakkeen sankarit

Vihoviimeiset erämaalinnakkeen sankarit (engl. The Last Remake of Beau Geste) on Marty Feldmanin ohjaama yhdysvaltalainen historiallinen komediaelokuva vuodelta 1977. Feldman myös näyttelee yhdessä elokuvan pääroolissa. Elokuva on klassisen Beau Gesten ja muiden erämaaelokuvien satiiri, ja sen huumori perustuu sanaleikkeihin ja absurdiuteen.

Juoni 
Elokuvan tapahtumat sijoittuvat Saharan autiomaahan ja Ranskan muukalaislegioonaan. Juoni kiertyy sankarillisen Beau Gesten (Michael York) ja hänen "identtisen" kaksoisveljensä Digbyn (Marty Feldman) epäonnisten seikkailujen sekä perheen kadonneen safiirin ympärille. Keskeisessä osassa on myös rahanahne äitipuoli Flavia Geste, jota näyttelee Ann-Margret.

Lähteet

Aiheesta muualla 
 Vihoviimeiset erämaalinnakkeen sankarit Internet Movie Databasessa (IMDb.com) 
 Vihoviimeiset erämaalinnakkeen sankarit TCM Movie Databasessa 

Vuoden 1977 yhdysvaltalaiset elokuvat
Yhdysvaltalaiset komediaelokuvat